text: Se video og foto: Spejdernes Lejr 2017 søsat i Sønderborg
  05 september 2014 kl. 15.44
  Stemningen var høj, da spejderne med flaskepost, kano og vogn transporterede kontrakten til Spejdernes Lejr 2017 til Sønderborg som en anden olympisk fakkel.
  Klik på galleri-ikon under foto ovenfor for at se flere billeder fra dagens begivenhed.
  På en festlig fredag fik Sønderborg og spejderne fredag papir på hinanden, da kontrakten for Spejdernes Lejr 2017 blev underskrevet.
  Flere end 40.000 danske og udenlandske spejdere kan dermed se frem til en uge med fyldt med oplevelser på Kær Vestermark ved Sønderborg.
  Sønderborg blev udvalgt som værtsby blandt flere end 20 kommuner, som sidste år søgte om at blive vært for den store spejderlejr, og borgmester Erik Lauritzen (S) er ikke i tvivl om, at det får stor værdi for byen.
  - Det bliver jo en fantastisk begivenhed at få så mange unge mennesker til byen. Vi er en by som er udfordret på afvandring. Nu får vi mulighed for at vise vores by frem for en kæmpe flok unge mennesker, som senere skal vælge uddannelsessted, så det kan kun være godt, siger Erik Lauritzen til TV SYD.
  Se spejdernes højtidelige overdragelse af kontrakten som flaskepost til borgmester Erik Lauritzen (S) (Varighed: 0:51):
  